ประกาศคณะกรรมการการมาตรฐานแห่งชาติประกาศคณะกรรมการการมาตรฐานแห่งชาติฉบับที่ ๕ (พ.ศ. ๒๕๕๙)เรื่อง หลักเกณฑ์ วิธีการและเงื่อนไขการรับรองระบบงานหน่วยรับรองมาตรฐานแรงงานไทย[๑] อาศัยอำนาจตามความในมาตรา๒๐ วรรคสาม มาตรา ๒๓ วรรคสอง มาตรา ๒๔ วรรคสองมาตรา ๒๕ วรรคสอง มาตรา ๒๘ วรรคสองและมาตรา ๔๒ แห่งพระราชบัญญัติการมาตรฐานแห่งชาติพ.ศ. ๒๕๕๑ และมติคณะอนุกรรมการพิจารณาหลักเกณฑ์ วิธีการ และเงื่อนไข ในการประชุมครั้งที่๑๓ - ๑/๒๕๕๙ เมื่อวันที่ ๒๐ เมษายน ๒๕๕๙คณะกรรมการการมาตรฐานแห่งชาติออกประกาศกำหนดหลักเกณฑ์ วิธีการและเงื่อนไขการรับรองระบบงานหน่วยรับรองมาตรฐานแรงงานไทยดังมีรายละเอียดต่อท้ายประกาศนี้ทั้งนี้ตั้งแต่บัดนี้เป็นต้นไปประกาศ ณ วันที่ ๗กรกฎาคม พ.ศ. ๒๕๕๙สมคิด จาตุศรีพิทักษ์รองนายกรัฐมนตรีประธานกรรมการการมาตรฐานแห่งชาติหลักเกณฑ์ วิธีการและเงื่อนไขการรับรองระบบงานหน่วยรับรองมาตรฐานแรงงานไทย๑. ขอบข่ายเอกสารนี้กำหนดหลักเกณฑ์ วิธีการ และเงื่อนไขสำหรับการรับรองระบบงานหน่วยรับรองมาตรฐานแรงงานไทย (มรท. ๘๐๐๑)แนวทางการตรวจประเมินเพื่อการรับรองระบบงานหน่วยรับรอง และการกำหนดสาขาและขอบข่ายรวมถึงการสุ่มตัวอย่างเพื่อตรวจประเมินความสามารถผู้ประเมินของหน่วยรับรองขณะตรวจประเมินสถานประกอบกิจการที่ขอรับรองมาตรฐานแรงงานไทยซึ่งครอบคลุมเฉพาะหน่วยรับรองมาตรฐานแรงงานไทยสำหรับการรับรองระดับสมบูรณ์๒. เอกสารอ้างอิง๒.๑ หลักเกณฑ์วิธีการ และเงื่อนไขการรับรองระบบงานหน่วยรับรอง๒.๒ หลักเกณฑ์วิธีการ และเงื่อนไขการตรวจประเมินหน่วยรับรอง๒.๓ประกาศกำหนดสาขาการตรวจสอบและรับรองสำหรับหน่วยรับรองและหน่วยตรวจ๒.๔ มอก. 2000การจัดประเภทอุตสาหกรรมตามกิจกรรมทางเศรษฐกิจทุกประเภทตามมาตรฐานสากล๒.๕ ประกาศกรมสวัสดิการและคุ้มครองแรงงาน เรื่องคุณสมบัติผู้ตรวจประเมินเพื่อการรับรองมาตรฐานแรงงานไทย (มรท.๘๐๐๑)๓. นิยามความหมายของคำที่ใช้ในเอกสารนี้ให้เป็นไปตามนิยามที่กำหนดไว้ในหลักเกณฑ์วิธีการ และเงื่อนไขการรับรองระบบงานหน่วยรับรอง หลักเกณฑ์ วิธีการและเงื่อนไขการตรวจประเมินหน่วยรับรอง และนิยามดังต่อไปนี้การรับรองระดับสมบูรณ์หมายถึงการรับรองสถานประกอบกิจการที่ได้ปฏิบัติต่อแรงงานสอดคล้องกับข้อกำหนดของมาตรฐานแรงงานไทยทุกข้อ๔.เงื่อนไขสำหรับผู้ยื่นคำขอ และผู้ได้รับการรับรองระบบงาน๔.๑เงื่อนไขสำหรับผู้ยื่นคำขอและผู้ได้รับการรับรองระบบงาน ให้เป็นไปตามหลักเกณฑ์วิธีการ และเงื่อนไข ดังนี้๔.๑.๑ หลักเกณฑ์ วิธีการและเงื่อนไขการรับรองระบบงานหน่วยรับรองซึ่งครอบคลุมขั้นตอนการยื่นคำขอการตรวจประเมิน การรับรองระบบงาน การตรวจติดตามผลและการต่ออายุการรับรองระบบงานการขยายสาขาและขอบข่ายการรับรองระบบงานการลดสาขาและขอบข่ายการรับรองระบบงานการยกเลิก การพักใช้และการเพิกถอนการรับรองระบบงาน การร้องเรียน การอุทธรณ์รวมถึงการเปลี่ยนแปลงที่เกี่ยวข้องกับการรับรองระบบงาน๔.๑.๒ เงื่อนไขที่กรมสวัสดิการและคุ้มครองแรงงานกำหนดสำหรับการรับรองมาตรฐานแรงงานไทย หรือที่เกี่ยวข้องกับการรับรอง๔.๒ ผู้ยื่นคำขอและผู้ได้รับการรับรองระบบงานต้องให้การรับรองตามมาตรฐานแรงงานไทยโดยเป็นการรับรองระดับสมบูรณ์๔.๓คุณสมบัติของผู้ประเมินของหน่วยรับรองให้เป็นไปตามประกาศกรมสวัสดิการและคุ้มครองแรงงานเกี่ยวกับคุณสมบัติผู้ตรวจประเมินเพื่อการรับรองมาตรฐานแรงงานไทย๕. การตรวจประเมินแนวทางการตรวจประเมินเพื่อการรับรองระบบงานหน่วยรับรองมาตรฐานแรงงานไทยให้เป็นไปตามหลักเกณฑ์ วิธีการ และเงื่อนไข การตรวจประเมินหน่วยรับรองซึ่งครอบคลุมถึงขั้นตอนในการตรวจประเมินเพื่อให้การรับรองระบบงาน การตรวจติดตามผลและการตรวจประเมินใหม่๖. การกำหนดสาขาและขอบข่ายการกำหนดสาขาและขอบข่ายในการรับรองระบบงานหน่วยรับรองมาตรฐานแรงงานไทยจะอ้างอิงตามการแบ่งประเภทอุตสาหกรรมตามกิจกรรมทางเศรษฐกิจ (รหัส ISIC 01-99) ที่ระบุไว้ในมาตรฐานเลขที่ มอก. 2000หมายเหตุ มอก. 2000แบ่งประเภทอุตสาหกรรมตามกิจกรรมทางเศรษฐกิจของผลิตภัณฑ์และการบริการโดยแบ่งเป็นรหัส ISIC 0199 ทั้งนี้ รหัส ISIC 99 กิจกรรมองค์การระหว่างประเทศและองค์การต่างประเทศอื่นๆ และสมาชิกเป็นสาขาและขอบข่ายที่ไม่ให้การรับรองระบบงาน๗. การสุ่มตัวอย่าง๗.๑ สำนักงานจะพิจารณาตรวจประเมินความสามารถผู้ประเมินของหน่วยรับรองขณะประเมินสถานประกอบกิจการชนิดเต็มรูปแบบ (ตรวจครบทุกข้อกำหนดของมาตรฐานแรงงานไทย)ผู้ประเมินของหน่วยรับรองครอบคลุมทั้งผู้ประเมินที่เป็นบุคลากรประจำ (Full-time staff) และผู้ประเมินที่ไม่ใช่บุคลากรประจำ(Part-time staff)๗.๒ สำนักงานสามารถเลือกสาขาและขอบข่ายและผู้ประเมินที่จะตรวจประเมินความสามารถได้ตามความเหมาะสม๗.๓การสุ่มตัวอย่างเพื่อตรวจประเมินความสามารถผู้ประเมินของหน่วยรับรองขณะประเมินสถานประกอบกิจการในแต่ละกรณี ให้เป็นดังนี้๗.๓.๑การรับรองระบบงานครั้งแรกและการขอขยายสาขาและขอบข่ายการรับรองระบบงานสุ่มตัวอย่างอย่างน้อย๑ ตัวอย่าง๗.๓.๒การตรวจติดตามผลและการต่ออายุการรับรองระบบงานสุ่มตัวอย่างตามจำนวนที่ระบุในตารางที่๑ โดยพิจารณาจากจำนวนสถานประกอบกิจการที่หน่วยรับรองให้การรับรองตารางที่ ๑ จำนวนตัวอย่างกรณีการตรวจติดตามผลและการต่ออายุการรับรองระบบงานจำนวนผู้ประกอบกิจการที่หน่วยรับรองให้การรับรองจำนวนตัวอย่าง๑-๕๐ รายอย่างน้อย ๑ ราย๕๑-๑๐๐ รายอย่างน้อย ๒ รายมากกว่า ๑๐๐ รายอย่างน้อย ๓ ราย๗.๔การพิจารณาเลือกสุ่มตัวอย่างเพื่อตรวจประเมินความสามารถผู้ประเมินของหน่วยรับรองขณะประเมินสถานประกอบกิจการจะพิจารณาตามความสำคัญดังนี้- มีลักษณะงานหรือสภาพแวดล้อมในการทำงานที่อาจเป็นอันตรายต่อสุขภาพและความปลอดภัยของลูกจ้างซึ่งสถานประกอบกิจการจะต้องปฏิบัติตามกฎหมายแรงงานที่เกี่ยวข้อง- จำนวนกฎหมายแรงงานที่สถานประกอบกิจการต้องนำมาปฏิบัติตาม- จำนวนสถานประกอบกิจการที่ได้รับการรับรองจากหน่วยรับรองในแต่ละประเภทอุตสาหกรรม- จำนวนผู้ประเมินของหน่วยรับรองในแต่ละประเภทอุตสาหกรรม- ผลการดำเนินงานของหน่วยรับรองและข้อมูลที่เกี่ยวข้องกับผลการดำเนินงานของสถานประกอบกิจการที่ได้รับการรับรองเช่น ข้อร้องเรียน เป็นต้นวริญา/ปริยานุช/จัดทำ๒๖ สิงหาคม๒๕๕๙นุสรา/ตรวจ๒๔ พฤศจิกายน๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๑๘๗ ง/หน้า ๑๘/๒๔ สิงหาคม ๒๕๕๙